
26-TA-822: Rīkojuma projekts (Vispārīgais)
Par valstij piekrītošā nekustamā īpašuma "Supu ceļš" Penkules pagastā, Dobeles novadā, nodošanu Dobeles novada pašvaldības īpašumā
TA saskaņojamie dokumenti

Anotācija (ex-ante) 1.0

	1.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Anotācijā pie sadaļas "vai ir izvērtēti alternatīvie risinājumi" norādīts, ka: "Pamatojoties uz Pašvaldību likuma 4. panta pirmās daļas 3. punktu, Dobeles novada pašvaldība rīcībā ar Nekustamo īpašumu gādās par savas administratīvās teritorijas labiekārtošanu, veiksmīgāk un operatīvāk realizējot dažādu inženiertīklu izbūvi un uzturēšanas pasākumus un normatīvajos aktos noteiktajā kārtībā piesaistot līdzekļus no Eiropas Savienības fondiem, līdz ar to rīkojuma izdošana ir vienīgais veids kā nodrošināt šā uzdevuma izpildi".
Ņemot vērā to, ka sagatavotais rīkojuma projekts paredz valstij piekrītošo nekustamo īpašumu nodot bez atlīdzības pašvaldībai tās autonomās funkcijas īstenošanai, attiecīgi lūdzam izvērtēt, vai minētā informācija atbilst "alternatīviem risinājumiem" t.i., šajā sadaļā būtu norādāmi alternatīvie risinājumi attiecībā pret sagatavoto rīkojuma projektu, t.i., skaidrojot citus iespējamos risinājumus kādi tika izvērtēti attiecībā pret sagatavoto rīkojuma projektu.

Līdz ar to , aicinām attiecīgi izvērtēt un nepieciešamības gadījumā precizēt rīkojuma projekta anotācijā norādīto informāciju.
Piedāvātā redakcija
-
	Karīna Ivanova (FM)

	2.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums
Aicinām rīkojuma projekta anotācijas 3.sadaļā norādīt, ka Dobeles novada pašvaldība ne tikai segs izdevumus, kas saistīti ar nekustamā īpašuma ierakstīšanu zemesgrāmatā, bet arī pašvaldības segs ar rīkojuma projektā minētā nekustamā īpašuma pārņemšanu saistītos izdevumus. 
Piedāvātā redakcija
-
	Karīna Ivanova (FM)



